钦定古今图书集成/明伦汇编/氏族典/第105卷 > 《廖用贤尚友录》 > 裴宪
## 钦定古今图书集成/明伦汇编/氏族典/第105卷 > 《廖用贤尚友录》 > 裴宪

按《晋书裴秀传》：“楷子宪，字景思，初侍讲东宫，历黄门
吏部郎，王浚承制以为尚书。永嘉末，王浚为石勒所
破，枣嵩等莫不谢罪军门，惟宪及荀绰恬然私室。勒
素闻其名，待以宾礼，署从事中郎，出为长乐太守，迁
司徒。及季龙之世，弥加礼重。宪有二子：挹、玨。玨与河
间邢鱼有隙，鱼窃乘玨马奔段辽，为人所获，诬玨使”
己。季龙悉诛挹、玨，宪亦坐免。未几，复以为右光禄大
夫、司徒、太傅，竟卒于石氏。以族人峙子迈为嗣。